Source: https://docplayer.fi/125620344-Hipposkylan-asemakaavan-nro-8549-lepakkoselvitys.html
Timestamp: 2020-01-28 06:14:27+00:00
Document Index: 23802853

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Hipposkylän asemakaavan nro 8549 lepakkoselvitys - PDF Free Download
Download "Hipposkylän asemakaavan nro 8549 lepakkoselvitys"
1 TAMPEREEN KAUPUNKI Hipposkylän asemakaavan nro 8549 lepakkoselvitys Raportti ID: FCG SUUNNITTELU JA TEKNIIKKA OY P32368P001
2 Raportti 1 (9) Mäkelä Tiina Sisällysluettelo 1 Johdanto Selvitysalue Lähtötiedot ja menetelmät Lähtötiedot Maastotyöt Uhanalaisuusluokitus Luontodirektiivi EUROBATS Lepakoiden käyttämien alueiden luokitus Epävarmuudet Tulokset Havainnot Ruokailualueet Lisääntymis- ja levähdyspaikat Lajikuvaukset Johtopäätökset ja suositukset... 7 Pohjakartat: Maanmittauslaitos 2017, Tampereen kaupunki 2017 Raportin kuvat FCG / Tiina Mäkelä
3 FCG SUUNNITTELU JA TEKNIIKKA OY Raportti 1 (8) Hipposkylän asemakaavan nro 8549 lepakkoselvitys 1 Johdanto Tämä Hipposkylän asemakaava-alueen lepakkoselvitys on laadittu Tampereen kaupungin toimeksiannosta :ssä. Selvityksen on laatinut biologi, FM Tiina Mäkelä. Selvityksessä on kartoitettu alueella esiintyvä lepakkolajisto ja lepakoille arvokkaat elinympäristöt. Selvitys perustuu kesällä 2017 laadittuihin maastokartoituksiin. Työssä noudatettiin Suomen lepakkotieteellinen yhdistys ry:n suositusta lepakkokartoituksista luontokartoittajille, tilaajille ja viranomaisille. Saatujen tulosten perusteella on esitetty suositukset maankäytön suunnittelun pohjaksi. 2 Selvitysalue Selvitysalue käsittää Kissanmaan kaupunginosan korttelin 850 tontin 4 sekä osan Hippospuistoa. Suunnittelualueen pinta-ala on noin 6,2 ha. Alueella on 14 kaksikerroksista, huonokuntoista puista asuinkerrostaloa sekä tiilirunkoinen entinen saunarakennus. Tampereen kaupunki rakennutti vuokratalot entisen Kosken maantien varrelle vuosina Kartoitukset kohdennettiin asemakaava-alueelle Selvitysalueen sijainti on esitetty kuvassa 1. sekä sen lähiympäristöön. Kuva 1. Hipposkylän asemakaava-alue sekä lepakkoselvitysalueen rajaus.
4 FCG SUUNNITTELU JA TEKNIIKKA OY Raportti 2 (8) 3 Lähtötiedot ja menetelmät 3.1 Lähtötiedot 3.2 Maastotyöt Asemakaava-alueelle ei ole aikaisemmin laadittu lepakkoselvitystä. Tampereen kantakaupungin lepakkokartoituksessa vuonna 2002 (Bat Group Finland Oy, Yrjö Siivonen) alueella ei havaittu lepakoita. Lähtötietoina on käytetty mm. seuraavia aineistoja: - Bat Conservation Trust. 2007: Bat Surveys Good Practice Guidelines. Bat Conservation Trust, London. - Sierla, L., Lammi, E., Mannila, J. ja Nironen, M Direktiivilajien huomioon ottaminen suunnittelussa. Suomen ympäristö 742. Ympäristöministeriö. 113 s. - Suomen lepakot (SLTY 2016) - Bats of Britain and Europe (Dietz & Kiefer 2016) - Yrjö Siivonen Bat Group Finland ry: Tampereen kantakaupungin lepakkokartoitus, 2002 Alueella esiintyvä lepakkolajisto ja lepakoille arvokkaat alueet kartoitettiin yöaikaan tehtävällä detektorikartoituksella Suomen lepakkotieteellisen yhdistyksen kartoitusmenetelmiä soveltaen (SLTY 2012). Kartoitus toistettiin kolme kertaa kesän 2017 aikana. Lepakkoselvityksen maastoinventoinnit tehtiin , ja noin klo välisenä aikana. Ensimmäisellä maastokäynnillä alueeseen tutustuttiin jo päiväsaikaan kiertämällä alue tarkkaan läpi. Koska kaava-alueelta on tarkoitus purkaa rakennuksia, arvioitiin ensimmäisellä maastokäynnillä myös olemassa olevien rakennusten merkitys lepakoille. Ruokailualueita ja niille johtavia reittejä kartoitettiin öisin kävelemällä selvitysalue kattavasti lävitse ja samalla kuunnellen detektorilla lepakoiden ultraääniä. Selvitys tehtiin aktiivikartoitusmenetelmällä ja työssä käytettiin detektoria Wildlife Acoustics EM3 +. Havainnot merkittiin tarkasti kartoille. Maastotöissä tarkkailtiin myös potentiaalisista lisääntymis- ja levähdyspaikoista (vanhat rakennukset, vanhat puistopuut ja pöntöt) mahdollisesti auringonlaskun aikaan lähteviä tai niihin auringon nousun aikaan palaavia lepakoita. Sää maastokäyntien aikana oli hyvä (Taulukko 1). Pilvisyys on arvioitu asteikolla 1/8 (selkeä) 8/8 (pilvessä).
5 FCG SUUNNITTELU JA TEKNIIKKA OY Raportti 3 (8) Taulukko 1. Sää lepakkokartoitusöinä. Päivämäärä Lämpötila Tuulen voimakkuus Pilvisyys C 1-3 m/s 1/ C 3 m/s 8/ C 0-2 m/s 4/8 3.3 Uhanalaisuusluokitus 3.4 Luontodirektiivi 3.5 EUROBATS Nisäkkäiden osalta uhanalaisuusarviointi on päivitetty vuonna 2015 (Liukko ym. 2015). Uhanalaisia ovat äärimmäisen uhanalaiset (CR), erittäin uhanalaiset (EN) ja vaarantuneet (VU) lajit. Silmälläpidettävät (NT) lajit eivät ole uhanalaisia lajeja. Suomessa esiintyvistä lepakkolajeista uhanalaisiksi on määritelty ainoastaan pikkulepakko (VU) ja ripsisiippa (EN). Kaikki lepakkolajimme kuuluvat EU:n Luontodirektiivin liitteen IV (a) lajilistaan. Luonnonsuojelulain 49 :n mukaan lepakoiden lisääntymis- ja levähdyspaikkojen hävittäminen ja heikentäminen on kiellettyä. Näitä ovat lisääntymispaikat, muut kesä-, kevät- ja syysaikaiset, säännöllisessä käytössä olevat päiväpiilot sekä talvehtimispaikat. Suomi liittyi Euroopan lepakoidensuojelusopimukseen (EUROBATS) vuonna Sopimus velvoittaa osapuolimaita huolehtimaan lepakoiden suojelusta lainsäädännön kautta sekä tutkimusta ja kartoituksia lisäämällä. EUROBATSsopimuksen mukaan osapuolimaiden tulee pyrkiä säästämään lepakoille tärkeitä ruokailualueita sekä siirtymä ja muuttoreittejä. 3.6 Lepakoiden käyttämien alueiden luokitus Tampereella käytettävä lepakkoalueiden arvoluokitus noudattelee Suomen lepakkotieteellinen yhdistys ry:n esittämää suositusta (SLTY 2012): Luokka I: Lisääntymis- tai levähdyspaikka Ehdottomasti säilytettävä, hävittäminen tai heikentäminen luonnonsuojelulaissa kielletty - Hävittämiselle tai heikentämiselle on haettava lupa ELY-keskukselta. - Jos poikkeuslupa myönnetään, tulee lepakoille aiheutuvaa haittaa pienentää esimerkiksi asentamalla korvaavia päiväpiilopaikkoja, kuten pönttöjä. Korvaavista toimista antaa tietoa esimerkiksi Mitchell-Jones (2004). - Suunnittelussa kannattaa ottaa huomioon suojeltuun kohteeseen liittyvät lepakoiden käyttämät kulkureitit ja ruokailualueet. Luokka II: Tärkeä ruokailualue tai siirtymäreitti
6 FCG SUUNNITTELU JA TEKNIIKKA OY Raportti 4 (8) 3.7 Epävarmuudet 4 Tulokset 4.1 Havainnot Ruokailualueet Alueen arvo lepakoille huomioitava maankäytössä (EUROBATS) - Vahva suositus, jolla ei kuitenkaan ole suoraan luonnonsuojelulain suojaa. - Tärkeä saalistusalue voi olla sellainen, jolla saalistaa monta lajia ja/tai alueella saalistaa merkittävä määrä yksilöitä. - Aluetta käyttävä laji on harvinainen tai harvalukuinen. - Alue on todettu tai todennäköinen siirtymäreitti päiväpiilon ja saalistusalueen välillä. - Jos siirtymäreitti katkaistaan, tulisi toteuttaa korvaava reitti. - Huomioidaan alueen lähellä sijaitsevat lisaantymis- ja levähdyspaikat Luokka III: Muu lepakoiden käyttämä alue. Maankäytössä mahdollisuuksien mukaan huomioitava alueen arvo lepakoille. - Alue on lepakoiden käyttämä, mutta laji ja/tai yksilömäärä on pienehkö. - Ei mainittu luonnonsuojelulaissa - Ei suosituksia EUROBATS-sopimuksessa Selvitystyön epävarmuustekijät liittyvät luonnon vuotuiseen vaihteluun sekä maastoinventointien rajalliseen kestoon. Inventointitulokset ilmentävät aina hetkellistä luonnon tilaa, joka voi jossain määrin vaihdella vuosittain. Niinpä alueella voi esimerkiksi esiintyä joinain vuosina lajeja, joita ei tässä kartoituksessa havaittu tai lepakoiden määrä alueella voi vaihdella eri vuosina. Lepakkokartoitus perustuu Suomen lepakkotieteellisen yhdistyksen kartoitusohjeiden mukaisesti kolmeen eri aikaan kesästä tehtyyn kartoituskertaan. Inventointeihin käytetty maastotyömäärä arvioidaan riittäväksi. Epävarmuustekijät huomioiden voidaan todeta, että selvityksessä on pystytty kartoittamaan alueella esiintyvä lepakkolajisto ja lepakoille tärkeät alueet maankäytön suunnittelun kannalta riittävällä tarkkuudella. Kesäkuun kartoituskäynnillä selvitysalueella ei havaittu yhtään lepakkoa. Heinäkuun kartoituskäynnillä selvitysalueella havaittiin kaksi ruokailevaa pohjanlepakkoa (kuva 3). Havaintojen perusteella lepakot saapuivat alueelle kaakosta ulkoilureittiä ja sitä reunustavaa puustoa seuraillen. Elokuun kartoituskäynnillä selvitysalueella havaittiin jälleen kaksi ruokailevaa pohjanlepakkoa (kuva 3). Alueen keskiosissa on pieni, avoin ja reheväkasvuinen joutomaa-alue, jonka yllä lepakot ruokailivat aktiivisesti.
7 FCG SUUNNITTELU JA TEKNIIKKA OY Raportti 5 (8) Lepakkohavainnot ja havaitut siirtymäreitit on esitetty kuvassa 3. Kuva 2. Kartoituksissa tehdyt lepakkohavainnot ja havaittu lepakoiden siirtymäreitti Lisääntymis- ja levähdyspaikat Selvitysalueella on runsaasti vanhoja puutaloja, joista alueen länsiosassa sijaitsevat rakennukset ovat potentiaalisia lepakoiden lisääntymis- ja levähdyspaikoiksi. Kyseisiä taloja reunustaa ainakin joltain sivulta suojaava puusto, jolloin lepakoille muodostuu turvallisia siirtymäreittejä rakennusten ja mahdollisten ruokailualueiden välille. Kaava-alueen muissa osissa rakennukset ovat suojattomampia ja myös niiden ympäristö on valaistu tehokkaammin, mikä todennäköisesti karkottaa lepakoita niiden läheisyydestä. Selvityksen maastotöiden aikana kaava-alueelle sijoittuvista rakennuksista ei havaittu lähtevän tai niihin palaavan yhtään lepakkoa eikä niissä todennäköisesti ollut lepakoiden lisääntymis- ja levähdyspaikkoja.
8 FCG SUUNNITTELU JA TEKNIIKKA OY Raportti 6 (8) Kuva 3. Kaava-alueen länsiosassa olevien rakennusten lähiympäristössä on suojaisaa puustoa. 4.2 Lajikuvaukset Pohjanlepakko (Eptesicus nilssonii) Luontodirektiivin liitteen IV(a) laji. Pohjanlepakko on maamme yleisin ja laajimmalle levinnyt lepakkolaji. Sen voi tavata miltei koko Suomesta, tosin Lapista havaintoja tulee harvakseltaan. Pohjanlepakko on vahva lentäjä, joka suosii melko avaria maisemia (SLTY 2016). Alueella havaittiin varmuudella ainakin kaksi eri pohjanlepakkoyksilöä. Pohjanlepakot saalistivat alueen keskiosissa olevan avoimen joutomaalaikun yllä sekä alueen eteläosassa olevan ulkoilureitin varsilla.
9 FCG SUUNNITTELU JA TEKNIIKKA OY Raportti 7 (8) Kuva 4. Pohjanlepakko (Eptesicus nilssonii) on Suomen yleisin lepakkolaji. 5 Johtopäätökset ja suositukset Selvitysalueen merkitys lepakoiden ruokailualueena ja siirtymäreittinä on vähäinen. Alueella tavattiin ainoastaan pohjanlepakkoa, joka on elinympäristövaatimustensa suhteen hyvin väljä. Laji ei karta myöskään valaistuja alueita kuten esimerkiksi vesi- tai viiksisiippalajit. Alueella ei ole lainkaan esimerkiksi viiksisiipoille soveltuvaa metsäympäristöä. Kaava-alueen rakennuksista ei havaittu lähtevän tai niihin palaavan lepakoita. On silti mahdollista, että alueen rakennuksissa voi satunnaisesti päivehtiä pohjanlepakoita, mutta maastoinventointien perusteella rakennuksissa ei ole lajille tärkeitä lisääntymis- ja levähdyspaikkoja. FCG SUUNNITTELU JA TEKNIIKKA OY Laatinut: Tiina Mäkelä suunnittelija, FM LÄHTEET Bat Conservation Trust. 2007: Bat Surveys Good Practice Guidelines. Bat Conservation Trust, London. Diez C. & Kiefer, A. 2016: Bats of Britain and Europe. Bloomsbury Publishing. UK
10 FCG SUUNNITTELU JA TEKNIIKKA OY Raportti 8 (8) Liukko, U-M., Henttonen, H., Hanski, I. K., Kauhala, K., Kojola, I., Kyheröinen, E- M. & Pitkänen, J. 2016: Suomen nisäkkäiden uhanalaisuus 2015 The 2015 Red List of Finnish Mammal Species. Ympäristöministeriö & Suomen ympäristökeskus. 34 s. Sierla, L., Lammi, E., Mannila, J. ja Nironen, M Direktiivilajien huomioon ottaminen suunnittelussa. Suomen ympäristö 742. Ympäristöministeriö. 113 s. Suomen lepakkotieteellinen yhdistys ry. 2016: Suomen lepakot. < (luettu ) Suomen lepakkotieteellinen yhdistys ry.: Suomen lepakkotieteellinen yhdistys ry:n suositus lepakkokartoituksista luontokartoittajille, tilaajille ja viranomaisille. < Yrjö Siivonen Bat Group Finland ry: Tampereen kantakaupungin lepakkokartoitus, Raportti. 19 s.